Dani Rodrik

Dani Rodrik () er ein tyrkisk-amerikansk økonom og professor ved John F. Kennedy School of Government ved Harvard University. Han har særleg arbeidt innanfor internasjonal økonomi, økonomisk utvikling og politisk økonomi. Problemstillingar knytte til føresetnader for god økonomisk politikk, og kvifor nokre styresmakter lukkast betre enn andre, har stått sentralt i forskinga hans.

 Bakgrunn 
Rodrik har bakgrunn frå ein sefardisk jødisk familie, og var son av ein pennefabrikant.Economist Wants Business and Social Aims to Be in Sync, New York Times 30. januar 2007, vitja 8. januar 2016

Etter å ha avlagt avgangseksamen frå det private Robert College i Istanbul, Artikkel i Turkishtime  byrja han studium ved Harvard i 1975. Her tok han ein bachelor-grad med særs god karakter (Summa cum laude), og tok deretter ein Ph.D. i økonomi med ei avhandling med tittelen Studies on the Welfare Theory of Trade and Exchange-rate Policy og ein MPA frå Princeton University.

Han har sidan 2009 skrive i den tyrkiske dagsavisa Radikal.

Han er  gift med dottera av den pensjonerte generalen Çetin Doğan som blei dømd til fengsel for deltakinga si i det planlagde kuppforsøket Operasjon slegge (tyrkisk Balyoz Harekâtı) medan han var sjef for generalstaben i 2003.Col. Çiçek: Gülen-linked parallel structure forged my signature, Daily Sabah, 21. juni 2014, vitja 8. januar 2016Turkey's Sledgehammer Case: A Severe Blow to Militarism Within, Huffington Post, 12. januar 2012, vitja 8. januar 2016

 Arbeid 
Rodrik er knytt til National Bureau of Economic Research, Centre for Economic Policy Research (i London), Center for Global Development, Peterson Institute for International Economics og Council on Foreign Relations. Han er medredaktør for Review of Economics and Statistics. Han har motteke stønad frå Carnegie Corporation, Ford Foundation og Rockefeller Foundation. Han er mellom anna tildelt Leontief-prisen for Advancing the Frontiers of Economic Thought i 2002 frå Global Development and Environment Institute.

 Nokre publikasjonar 










 Referansar 

 Bakgrunnsstoff 
  Dani Rodrik sin nettstad ved Harvard University
  Dani Rodriks blogg
  Dani Rodrik hos IDEAS

Kategori:Tyrkiske forskarar
Kategori:Tyrkiske jødar
Kategori:Tyrkiske økonomar
Kategori:Professorar ved Harvard University
Kategori:Folk frå Istanbul
Kategori:Sefardiske samfunnsvitarar